Столот (Уланци)

Столот  — археолошко наоѓалиште во велешкото село Уланци.

Претставува населба од бронзено време, железно време и хеленистичко време.

На 1,5 км јужно од селото, на левиот брег на Вардар, на околу 150 м на левата страна од патот Уланци-Џидимирци се издига доминантен рид. На врвот има зарамнето плато, со димензии 80 × 25 м, на кое се забележуваат остатоци од фортификација и површинска керамика. Во 1994 година се извршени контролни ископувања на простор од 100 м 2 во северозападниот дел на платото. Откриени се остатоци од архитектура (голем објект со повеќе простории) и два праисториски слоја со материјал што одговара на материјалот од некрополата Димов Гроб, оддалечена 200 м северно.Коцо, Димче (1996). „Археолошка карта на Република Македонија“. Скопје: МАНУ. стр. 87, ISBN 9789989101069

Поврзано
Грамади — населба од римското време;
Димов Гроб — некропола од железното време;
Србиново — населба и некропола од доцноантичкото време;
Столот — населба од преминот од бронзеното во железното време и од хеленистичкото време;
Страната — населба - викус од доцноантичкото време;
Топот — утврдена населба - опидум од римското време;
Уланци;
Список на археолошки наоѓалишта во Велешко;
Список на средновековни некрополи во Македонија;

 Наводи 

Категорија:Уланци